3. การประกอบธุรกิจของแต่ละบริษัท

ในปี 2549 บริษัทฯ ได้ทำการปรับโครงสร้างของบริษัท
ทั้งโครงสร้างทางธุรกิจและโครงสร้างทางการเงินเพื่อให้สอดคล้องกับภาวะการแข่งขันและการเปลี่ยนแปลงทางธุรกิจ
โดยเน้นการบริหารในกลุ่มหลักที่บริษัทมีความชำนาญพิเศษ ได้แก่ การบริหารการตลาดในด้านข่าว
และด้านกีฬา ผ่านสื่อวิทยุและโทรทัศน์ รวมถึงการลดค่าใช้จ่ายต่าง ๆ
และยกเลิกการลงทุนในธุรกิจสิ่งพิมพ์ทั้งหมด เนื่องจากทำให้กลุ่มบริษัทมีผลขาดทุนสะสม
ปัจจุบันบริษัทฯ ได้เข้าถือหุ้นและร่วมบริหารงานในบริษัทย่อย รวม 4 บริษัท (ซึ่งต่อไปนี้เรียกว่า
“กลุ่มบริษัท”) กลุ่มบริษัทประกอบธุรกิจในการบริหารการตลาด และให้บริการข้อมูลข่าวสาร
สาระความบันเทิง ผ่านสื่อวิทยุ, สื่อโทรทัศน์ ซึ่งเป็นธุรกิจหลักของบริษัท

3.1 บริษัท ทราฟฟิกคอร์นเนอร์ โฮลดิ้งส์ จำกัด (มหาชน)

ดำเนินธุรกิจด้านการลงทุนในบริษัทที่ทำธุรกิจสื่อ
และทำการผลิตรายการกีฬาฟุตบอลโดยร่วมกับทางสถานีวิทยุโทรทัศน์ไทยทีวีสีช่อง 3
และสถานีโทรทัศน์สีกองทัพบกช่อง 7 ทั้งรายการโทรทัศน์ และการถ่ายทอดสดฟุตบอลต่างประเทศ
คือ ฟุตบอลพรีเมียร์ ลีก, FA CUP จากประเทศอังกฤษ และฟุตบอลทีมชาติอังกฤษ

ลักษณะผลิตภัณฑ์หรือบริการ

+--------------+----------+---------+----------------+------+-------+
| ชื่อรายการ     | สัญญลักษณ์  | รูปแบ    | วัน-เวลา        | สถานี | หม    |
|              |          | บรายการ |                |      | ายเหตุ |
|              | ประ      |         | ในการออกอากาศ  | โท   |       |
|              | จำรายการ |         |                | รทัศน์ |       |
+--------------+----------+---------+----------------+------+-------+
| 1.           | []       | เ       | ตามวันเวลาที่รับ   | ช่อง  | ฤดูกาล |
| ถ่ายท         |          | ป็นการถ่า | สัญญาณถ่ายทอดจาก | 3, 7 |       |
| อดสดการแข่งขัน | []       | ยทอดสดก | ESPN           |      | 2004  |
| ฟ            |          | ารแข่งขัน |                |      | –     |
| ุตบอลพรีเมียร์ลีก |          |         |                |      | 2007  |
|              |          |         |                |      |       |
| FA CUP       |          |         |                |      | 2004  |
|              |          |         |                |      | –     |
| ฟุตบ          |          |         |                |      | 2008  |
| อลทีมชาติอังกฤษ |          |         |                |      |       |
+--------------+----------+---------+----------------+------+-------+
| 2. Highlight | []       | เป็นกา   | วันจันทร์         | ช่อง  | ม.ค.  |
| Premier      |          | รสรุปภาพ |                | 3    | 48    |
| League       |          | H       | เวลา           |      |       |
|              |          | i-light | 00:00-00:30 น. |      | ถึง    |
|              |          | การ     |                |      |       |
|              |          | ทำประตูใ |                |      | ปัจจุบัน |
|              |          | นฟุตบอลพ |                |      |       |
|              |          | รีเมียร์ลีก |                |      |       |
+--------------+----------+---------+----------------+------+-------+
| 3. สดก่อนเกมส์ | []       | เป็นก    | วันศุกร์          | ช่อง  | ม.ค.  |
|              |          | ารวิเครา |                | 7    | 48    |
|              |          | ะห์เกมก่อ | เวลา           |      |       |
|              |          | นการแข่ง | 23:55-00:25 น. |      | ถึง    |
|              |          | ขันฟุตบอล |                |      |       |
|              |          |         |                |      | ปัจจุบัน |
+--------------+----------+---------+----------------+------+-------+

  การตลาดและภาวะการแข่งขัน

นโยบายการตลาดและกลยุทธ์ทางการตลาด

กลยุทธ์ทางการตลาด

-   กลยุทธ์ด้านคุณภาพของรายการ

บริษัท เน้นการนำเสนอรายการที่มีความแตกต่างจากคู่แข่งขัน (Differentiate)
และเป็นที่นิยมของผู้บริโภคที่เป็นผู้ชมเป็นหลัก
โดยเน้นเรื่องของความน่าเชื่อถือในด้านเนื้อหาของรายการ โดยเฉพาะรายการประเภทข่าว
รวมถึงการนำเสนอเนื้อหาที่หลากหลาย
นอกจากนี้แล้วยังมีการปรับปรุงรายการทางโทรทัศน์ให้เป็นที่นิยมในช่วงเวลานั้น ๆ
เพื่อให้บรรลุเป้าหมายทางการตลาดดังกล่าว

ในส่วนของรายการถ่ายทอดสด บริษัทจะเน้นการนำเสนอการถ่ายทอดสดคู่ฟุตบอลที่มีความน่าสนใจ
เป็นที่นิยมของผู้ชม และช่วงเวลาที่เหมาะสมในการถ่ายทอด
ทั้งนี้เพื่อให้การถ่ายทอดสามารถตอบสนองความต้องการของผู้ชมฟุตบอล
เพื่อให้เรตติ้งของรายการเป็นที่ยอมรับของตลาด

-   กลยุทธ์ด้านการให้บริการที่สนับสนุนเกื้อกูลการดำเนินงานซึ่งกันและกัน

เนื่องจากกลุ่มบริษัทมีการดำเนินงานในสื่อบันเทิงหลายประเภท ทั้งทางโทรทัศน์ ทางวิทยุ
ทำให้สามารถตอบสนองความต้องการของผู้ใช้บริการโฆษณาให้มากขึ้น
ครอบคลุมความต้องการของลูกค้าได้ครบวงจร รวมทั้งสามารถลดต้นทุนของลูกค้าผู้ใช้บริการได้

-   กลยุทธ์การทำงานเชิงรุกกับลูกค้า

บริษัท ได้มีการจัดทำผังรายการทางโทรทัศน์ล่วงหน้า
โดยนำผังรายการดังกล่าวไปนำเสนอให้กับลูกค้า เพื่อลดความเสี่ยงในการผลิต
และนำเสนอรายการต่าง ๆ
และทำให้ลูกค้าผู้ใช้บริการได้ประโยชน์สูงสุดในการใช้บริการในงบประมาณที่ลูกค้าต้องการ

-   กลยุทธ์ด้านการตลาดด้านราคาแบบเหมารวม

เพื่อเป็นการสร้างรายได้ที่แน่นอน เนื่องจากปัจจุบันการซื้อโฆษณาของลูกค้าจะซื้อเป็นรายปี หรือราย
6 เดือน ทั้งนี้ขึ้นอยู่กับความนิยมของรายการนั้น
หรือลูกค้าอาจเซ็นต์สัญญาซื้อโฆษณาในงบประมาณจำนวนหนึ่งเป็นรายปี ซึ่งบริษัทจะให้สิทธิพิเศษ
แก่ลูกค้ารายนั้นในการเลือกลงโฆษณาในรายการของกลุ่มได้ก่อน

ดังนั้นหากลูกค้าวางแผนการใช้สื่อตลอดทั้งปีและใช้งบโฆษณาครอบคลุมหลาย ๆ รายการของบริษัท
อัตราค่าโฆษณาต่อนาทีจะมีราคาที่ถูกกว่าลูกค้าที่ซื้อโฆษณามาเป็นครั้งคราว

  การจำหน่ายและช่องทางการจำหน่าย

บริษัทบริหารการตลาดและสื่อโฆษณาผ่านทีมงานฝ่ายขายโดยทำการติดต่อกับบริษัทตัวแทนโฆษณา
(Agency) และเจ้าของสินค้าหรือผลิตภัณฑ์โดยตรง

นอกจากนี้บริษัทมีนโยบายในการจ่ายค่านายหน้าให้แก่ผู้ที่หาลูกค้าให้บริษัท โดยจะควบคุมการจ่าย
ค่านายหน้าดังกล่าวภายหลังที่เก็บเงินจากลูกค้าได้เรียบร้อยแล้ว

ลักษณะลูกค้า

บริษัท ดำเนินการด้านสื่อทางโทรทัศน์ มีรายได้จากการบริหารการตลาดและสื่อโฆษณา
ซึ่งขึ้นอยู่กับความนิยมของรายการจากผู้ชมรายการเป็นหลัก ดังนั้น บริษัท
จึงแบ่งลักษณะของลูกค้าเป็น 2 กลุ่ม คือ กลุ่มผู้ชมเป้าหมาย และลูกค้าเป้าหมาย

  1. กลุ่มผู้ชมเป้าหมาย

กลุ่มรายการกีฬา

-   บุคคลทุกประเภทที่มีความชื่นชอบในรายการกีฬา

-   อายุ 15 ปีขึ้นไป ที่มีความชื่นชอบในรายการกีฬา

-   ฐานะปานกลาง รายได้ต่อครัวเรือน 20,000 บาท ต่อเดือน ขึ้นไป ในกรุงเทพฯ

-   รายได้ต่อครัวเรือนไม่ต่ำกว่า 10,000 บาทต่อเดือน ในเขตตัวเมืองต่างจังหวัด

-   การศึกษาระดับ ปวช. ขึ้นไป

2. กลุ่มลูกค้าเป้าหมาย

บริษัทแบ่งกลุ่มลูกค้าเป้าหมายออกเป็น 2 กลุ่มดังนี้

บริษัทตัวแทนโฆษณา (Agency) คือ บริษัทที่ทำการจัดซื้อเวลาโฆษณาให้กับลูกค้าของตนเอง
รวมถึงการรับจ้างบริหารงานโฆษณาให้กับลูกค้าที่เป็นเจ้าของสินค้า
ในปัจจุบันบริษัทตัวแทนโฆษณามีเป็นจำนวนมาก
บริษัทไม่มีการเซ็นต์สัญญาผูกขาดกับบริษัทตัวแทนโฆษณารายใดรายหนึ่งเป็นระยะยาว
และไม่มีความสัมพันธ์โดยตรงกับลูกค้าที่เป็นตัวแทนโฆษณารายใด
ซึ่งกลุ่มลูกค้าที่เอเยนซี่ที่บริษัทดูแลอยู่มีทั้งลูกค้ารายใหญ่ที่มีปริมาณการซื้อสูง เช่น มายด์แชร์, เดนท์สุ
มีเดีย พาเลท, ไฟว์ คอนเซพส์ แอนด์ มีเดีย, ออพติมัม มีเดีย, คาราท (ประเทศไทย), Group
M, ซัมธิง นิว, ไท คอมมิวนิเคชั่น, พีเอชดี (ประเทศไทย), Double P Communications,
แอมเมกซ์ ทีม แอ๊ดเวอร์ไทซิ่ง, สตาร์ รีชเชอร์ส กรุ๊ป เป็นต้น
ในขณะเดียวกันบริษัทเองยังคงขยายฐานลูกค้ากลุ่มเอเยนซี่อย่างต่อเนื่อง
ทั้งเอเยนซี่รายใหญ่ในตลาดรวมถึงเอเยนซี่รายใหม่ๆ ในตลาด

ลูกค้าที่เป็นเจ้าของสินค้า
คือการที่บริษัทให้บริการทางด้านโฆษณาแก่ลูกค้าที่เป็นเจ้าของสินค้าโดยตรง
และไม่ผ่านตัวแทนโฆษณา โดยมีการจัดจำหน่ายให้แก่ลูกค้าประเภทนี้เป็นสัญญาไม่เกินระยะเวลา 1
ปี บริษัทไม่มีความสัมพันธ์โดยตรงกับลูกค้าที่เป็นเจ้าของสินค้าโดยตรงรายใด
ซึ่งในปัจจุบันลูกค้ากลุ่มนี้จะเป็นกลุ่มลูกค้าที่เป็นกลุ่มลูกค้าร่วมกับบริษัทในเครือ เช่น โอสถสภา,
กลุ่มบริษัท สามารถ, ยูนิลีเวอร์ไทย เทรดดิ้ง, ไอ.พี.เทรดดิ้ง, บมจ. ปตท, แอสดิก เป็นต้น

ทั้งนี้แผนในการดำเนินการในปัจจุบัน บริษัทดำเนินการควบคู่ไปทั้งกลุ่มลูกค้าบริษัทตัวแทนโฆษณา และ
กลุ่มลูกค้าที่เป็นเจ้าของสินค้า เพื่อให้การขายมีประสิทธิภาพในการดำเนินการมากขึ้น

  ภาวะการแข่งขัน

การแข่งขัน

การแข่งขันในธุรกิจสื่อโฆษณาทางโทรทัศน์เป็นการแข่งขันแบบเสรี
แต่หากพิจารณาเฉพาะในส่วนของรายการกีฬา โดยเฉพาะอย่างยิ่งการถ่ายทอดสด
กีฬาที่ได้รับความนิยมสูงสุดคือ ฟุตบอล
โดยเฉพาะฟุตบอลอังกฤษเป็นที่นิยมเป็นอย่างสูงในหลายประเทศ รวมถึงประเทศไทย
ซึ่งทางบริษัทเป็นผู้ถือลิขสิทธิ์ในการถ่ายทอดสดฟุตบอลดังกล่าวและร่วมถ่ายทอดกับสถานีโทรทัศน์ที่ได้รับความนิยมทั้งช่อง
3 และ ช่อง 7 ทำให้ความเข้มแข็งในการเป็นผู้นำการถ่ายทอดสดฟุตบอลของบริษัทเป็นที่ยอมรับ
นอกจากนี้แล้วบริษัทยังจัดทำรายการร่วมกับทางสถานีในการทำให้รูปแบบของรายการกีฬาฟุตบอลมีรายการที่ครบครันมากยิ่งขึ้น

  คู่แข่งขัน

ผู้ประกอบกิจการสื่อบันเทิงทางโทรทัศน์ ปัจจุบันมีเป็นจำนวนมาก
แต่ยังไม่มีผู้ประกอบการรายใดที่ดำเนินธุรกิจเหมือนกับบริษัทโดยตรง
อย่างไรก็ตามอาจจำแนกผู้ประกอบการตามลักษณะรายการทางโทรทัศน์ ได้ดังนี้คือ

ผู้ผลิตรายการกีฬา และบริหารการตลาดบริหารสื่อโฆษณาทางการตลาดทางโทรทัศน์

1.  บริษัท ทรู วิชั่นส์ จำกัด (มหาชน)

2.  บริษัท สยามสปอร์ต ซินดิเคท จำกัด (มหาชน)

3.  บริษัท ทศภาค จำกัด

4.  ผู้ผลิตรายการกีฬาทั่วไป

สถานภาพและศักยภาพในการแข่งขัน

บริษัทฯ มีศักยภาพที่ดีในด้านการให้บริการเนื่องจากได้รับการสนับสนุนทางด้านสื่อต่างๆ
จากกลุ่มบริษัท เช่น สื่อโทรทัศน์ สื่อวิทยุ สื่อเทคโนโลยี เป็นต้น
ทำให้ลูกค้าได้รับบริการครอบคลุมทุกสื่อ นอกจากนี้
บริษัทเป็นผู้บริหารการตลาดและสื่อโฆษณาในรายการหลายประเภทเช่น รายการกีฬา รายการข่าว
และรายการสาระบันเทิง เป็นที่ยอมรับกันในวงการการจัดรายการทางโทรทัศน์
ส่งผลให้สามารถเพิ่มสัดส่วนลูกค้าที่ใช้บริการอย่างต่อเนื่อง

  การจัดหาผลิตภัณฑ์หรือบริการ

บริษัทเป็นเจ้าของลิขสิทธิ์ในการถ่ายทอดสดฟุตบอลอังกฤษทั้ง พรีเมียร์ ลีก, เอฟเอ คัพ และ
ทีมชาติอังกฤษ โดยได้รับสิทธิ์ในการถ่ายทอดผ่านทางช่อง 3 และ ช่อง 7
ซึ่งเป็นพันธมิตรในการดำเนินการถ่ายทอด นอกจากการถ่ายทอดสดฟุตบอลแล้ว
ทางบริษัทยังร่วมดำเนินการผลิตรายการกับทางช่อง 3 และ ช่อง 7 ในรายการไฮไลท์ พรีเมียร์
และ สดก่อนเกมส์เพื่อออกอากาศในช่องดังกล่าวตามลำดับ

3.2 บริษัท ทีวี ฟอรัม จำกัด

ดำเนินธุรกิจ บริหารการตลาดและสื่อโฆษณา โดยการแพร่ภาพรายการข่าว สาระและบันเทิงต่างๆ
ผ่านทางสถานีวิทยุโทรทัศน์ไทยทีวีสีช่อง 3, สถานีโทรทัศน์สีกองทัพบกช่อง 7, ช่อง 9 อสมท. และ
สถานีวิทยุโทรทัศน์แห่งประเทศไทย ช่อง 11

  ลักษณะผลิตภัณฑ์หรือบริการ

สามารถจำแนกประเภทรายการโทรทัศน์ที่นำเสนอเป็น 2 กลุ่ม ดังนี้

  กลุ่มที่ 1 รายการประเภทข่าว

เป็นผู้บริหารการตลาด รายการวิเคราะห์เกี่ยวกับหุ้นและรายการสนทนาสดเกี่ยวกับเศรษฐกิจ
ซึ่งทำการแพร่ภาพออกอากาศ ทาง ช่อง 9 อสมท. และ สถานีวิทยุโทรทัศน์แห่งประเทศไทย ช่อง
11

+--------------+-------------+-------------------+-------------+------+
| ชื่อรายการ     | สัญญลักษณ์     | รูปแบบรายการ       | วัน-เวลา     | สถานี |
|              |             |                   |             |      |
|              | ประจำรายการ |                   | ใน          | โท   |
|              |             |                   | การออกอากาศ | รทัศน์ |
+--------------+-------------+-------------------+-------------+------+
| 1.           | []          | รายการสนทนาสด     | วันจันทร์-ศุกร์  | ช่อง  |
| กรองสถานการณ์ |             | นำเสนอสถานก       |             | 11   |
|              |             | ารณ์ที่เป็นที่น่าสนใจโดย | เวลา        |      |
|              |             | เป็นการสนทนากับผู้ที่มีส | 20:40-21:40 |      |
|              |             | ่วนเกี่ยวข้องกับเรื่องนั้น | น.          |      |
|              |             | ๆ                 |             |      |
+--------------+-------------+-------------------+-------------+------+
| 2. วิพากษ์หุ้น   | []          | รายการสนทนาสด     | วันจันทร์-ศุกร์  | ช่อง  |
|              |             | นำเสนอเ           |             | 9    |
|              |             | กี่ยวกับความเคลื่อนไหว | เวลา        |      |
|              |             | ที่น่าสนใจเกี่ยวกับลงทุน | 13:30-14:00 |      |
|              |             | การทำธุรกิจ         | น.          |      |
|              |             | และการวิเคราะห     |             |      |
|              |             | ์ประเด็นร้อนในตลาดหุ้น |             |      |
+--------------+-------------+-------------------+-------------+------+

  กลุ่มที่ 2 รายการประเภทกีฬา

บริษัทเป็นผู้ดำเนินการถ่ายทอดสดการแข่งขันฟุตบอลจากต่างประเทศ
ที่เป็นที่นิยมตลอดทั้งฤดูกาลแข่งขัน ได้แก่ การแข่งขันฟุตบอล บุนเดสลีกา จากประเทศเยอรมัน
ทางสถานีวิทยุโทรทัศน์แห่งประเทศไทย ช่อง 11 จากนั้นได้ทำการหาผู้สนับสนุน (Sponsor)
เข้ามาสนับสนุนรายการ และทำการขายโฆษณาในรายการ นอกจากนี้แล้ว
บริษัทยังได้ทำการซื้อลิขสิทธิ์รายการแข่งขันกีฬาประเภทอื่นๆ
ซึ่งเป็นการแข่งขันแบบครั้งคราวที่ไม่ใช่แบบฤดูกาลอีกด้วย

+--------------+-------------+-------------------+-------------+------+
| ชื่อรายการ     | สัญญลักษณ์     | รูปแบบรายการ       | วัน-เวลา     | สถานี |
|              |             |                   |             |      |
|              | ประจำรายการ |                   | ใน          | โท   |
|              |             |                   | การออกอากาศ | รทัศน์ |
+--------------+-------------+-------------------+-------------+------+
| 1.           | []          | ถ                 | วันเสาร์      | ช่อง  |
| Bundesliga   |             | ่ายทอดสดการแข่งขันฟุต |             | 11   |
|              |             | บอลเยอรมันบุนเดสลีกา | เวลา        |      |
|              |             |                   | 20:30-22:30 |      |
|              |             |                   | น.          |      |
|              |             |                   |             |      |
|              |             |                   | สิ้นสุด        |      |
|              |             |                   | พฤษภาคม     |      |
|              |             |                   | 2549        |      |
+--------------+-------------+-------------------+-------------+------+
| 2.           |             | ผลิตราย            | เมษายน –    | ช่อง  |
| รายการกีฬาอื่นๆ |             | การเกี่ยวกับการแข่งขัน | กรกฏาคม     | 3    |
|              |             |                   | 2549        |      |
|              |             | ฟุตบอลโลก 2006     |             | ช่อง  |
|              |             | ได้แก่ เยอรมันนี      |             | 7    |
|              |             |                   |             |      |
|              |             | ฟีเวอร์ 2006 และ    |             |      |
|              |             | 100 Star Focus    |             |      |
+--------------+-------------+-------------------+-------------+------+

  การตลาดและภาวะการแข่งขัน

  นโยบายการตลาดและกลยุทธ์ทางการตลาด

กลยุทธ์ทางการตลาด

-   กลยุทธ์ด้านคุณภาพของรายการ

บริษัท เน้นการนำเสนอรายการที่มีความแตกต่างจากคู่แข่งขัน (Differentiate)
และเป็นที่นิยมของผู้บริโภคที่เป็นผู้ชมเป็นหลัก
โดยเน้นเรื่องของความน่าเชื่อถือในด้านเนื้อหาของรายการ โดยเฉพาะรายการประเภทข่าว
รวมถึงการนำเสนอเนื้อหาที่หลากหลาย
นอกจากนี้แล้วยังมีการปรับปรุงรายการทางโทรทัศน์ให้เป็นที่นิยมในช่วงเวลานั้น ๆ
เพื่อให้บรรลุเป้าหมายทางการตลาดดังกล่าว

ในส่วนของรายการถ่ายทอดสด บริษัทจะเน้นการนำเสนอการถ่ายทอดสดคู่ฟุตบอลที่มีความน่าสนใจ
เป็นที่นิยมของผู้ชม และช่วงเวลาที่เหมาะสมในการถ่ายทอด
ทั้งนี้เพื่อให้การถ่ายทอดสามารถตอบสนองความต้องการของผู้ชมฟุตบอล
เพื่อให้เรตติ้งของรายการเป็นที่ยอมรับของตลาด

-   กลยุทธ์การทำงานเชิงรุกกับลูกค้า

บริษัท ได้มีการจัดทำผังรายการทางโทรทัศน์ล่วงหน้า
โดยนำผังรายการดังกล่าวไปนำเสนอให้กับลูกค้า เพื่อลดความเสี่ยงในการผลิต
และนำเสนอรายการต่าง ๆ
และทำให้ลูกค้าผู้ใช้บริการได้ประโยชน์สูงสุดในการใช้บริการในงบประมาณที่ลูกค้าต้องการ

-   กลยุทธ์ด้านการตลาดด้านราคาแบบเหมารวม

เพื่อเป็นการสร้างรายได้ที่แน่นอน เนื่องจากปัจจุบันการซื้อโฆษณาของลูกค้าจะซื้อเป็นรายปี หรือ
ราย 6 เดือน ทั้งนี้ขึ้นอยู่กับความนิยมของรายการนั้น
หรือลูกค้าอาจเซ็นต์สัญญาซื้อโฆษณาในงบประมาณจำนวนหนึ่งเป็นรายปี ซึ่งบริษัทจะให้สิทธิพิเศษ
แก่ลูกค้ารายนั้นในการเลือกลงโฆษณาในรายการของกลุ่มได้ก่อน

ดังนั้นหากลูกค้าวางแผนการใช้สื่อตลอดทั้งปีและใช้งบโฆษณาครอบคลุมหลาย ๆ รายการของบริษัท
อัตราค่าโฆษณาต่อนาทีจะมีราคาที่ถูกกว่าลูกค้าที่ซื้อโฆษณามาเป็นครั้งคราว

  การจำหน่ายและช่องทางการจำหน่าย

บริษัทบริหารการตลาดและสื่อโฆษณาผ่านทีมงานฝ่ายขายโดยทำการติดต่อกับบริษัทตัวแทนโฆษณา
(Agency) และเจ้าของสินค้าหรือผลิตภัณฑ์โดยตรง

นอกจากนี้บริษัทมีนโยบายในการจ่ายค่านายหน้าให้แก่ผู้ที่หาลูกค้าให้บริษัท โดยจะควบคุมการจ่าย
ค่านายหน้าดังกล่าวภายหลังที่เก็บเงินจากลูกค้าได้เรียบร้อยแล้ว

ลักษณะลูกค้า

บริษัท ดำเนินการด้านสื่อทางโทรทัศน์ มีรายได้จากการบริหารการตลาดและสื่อโฆษณา
ซึ่งขึ้นอยู่กับความนิยมของรายการจากผู้ชมรายการเป็นหลัก ดังนั้น บริษัท
จึงแบ่งลักษณะของลูกค้าเป็น 2 กลุ่ม คือ กลุ่มผู้ชมเป้าหมาย และกลุ่มลูกค้าเป้าหมาย

1.  กลุ่มผู้ชมเป้าหมาย

  จำแนกผู้ชมเป้าหมายตามลักษณะรายการ ดังนี้

กลุ่มรายการกีฬา

-   บุคคลทุกประเภทที่มีความชื่นชอบในรายการกีฬา

-   อายุ 15 ปีขึ้นไป ที่มีความชื่นชอบในรายการกีฬา

-   ฐานะปานกลาง รายได้ต่อครัวเรือน 20,000 บาท ต่อเดือน ขึ้นไป ในกรุงเทพฯ

-   รายได้ต่อครัวเรือนไม่ต่ำกว่า 10,000 บาทต่อเดือน ในเขตตัวเมืองต่างจังหวัด

-   การศึกษาระดับ ปวช. ขึ้นไป

  กลุ่มรายการสนทนาเกี่ยวกับเศรษฐกิจ

-   นักศึกษา นักธุรกิจ และผู้สนใจการประกอบธุรกิจ SMEs เจ้าของกิจการ

-   อายุ 18 ปีขึ้นไป

-   ฐานะปานกลาง รายได้ต่อครัวเรือน 20,000 บาท ต่อเดือน ขึ้นไป ในเขตกรุงเทพฯ

-   การศึกษาระดับปริญญาตรีขึ้นไป

2. กลุ่มลูกค้าเป้าหมาย

บริษัทแบ่งกลุ่มลูกค้าเป้าหมายออกเป็น 2 กลุ่มดังนี้

บริษัทตัวแทนโฆษณา (Agency) คือ บริษัทที่ทำการจัดซื้อเวลาโฆษณาให้กับลูกค้าของตนเอง
รวมถึงการรับจ้างบริหารงานโฆษณาให้กับลูกค้าที่เป็นเจ้าของสินค้า
ในปัจจุบันบริษัทตัวแทนโฆษณามีเป็นจำนวนมาก บริษัท
ไม่มีการเซ็นต์สัญญาผูกขาดกับบริษัทตัวแทนโฆษณารายใดรายหนึ่งเป็นระยะยาว
และไม่มีความสัมพันธ์โดยตรงกับลูกค้าที่เป็นตัวแทนโฆษณารายใด
ซึ่งกลุ่มลูกค้าเอเยนซี่ที่บริษัทดูแลอยู่มีทั้งลูกค้ารายใหญ่ที่มีปริมาณการซื้อสูง เช่น มายด์ แชร์, เซิร์ช
อินเทลลิเจ็นท์ มีเดีย, เดนท์สุ มีเดีย พาเลท เป็นต้น
ในขณะเดียวกันบริษัทเองยังคงขยายฐานลูกค้ากลุ่มเอเยนซี่อย่างต่อเนื่อง
ทั้งเอเยนซี่รายใหญ่ในตลาดรวมถึงเอเยนซี่รายใหม่ๆ ในตลาด

ลูกค้าที่เป็นเจ้าของสินค้า
คือการที่บริษัทให้บริการทางด้านโฆษณาแก่ลูกค้าที่เป็นเจ้าของสินค้าโดยตรง
และไม่ผ่านตัวแทนโฆษณา โดยมีการจัดจำหน่ายให้แก่ลูกค้าประเภทนี้เป็นสัญญาไม่เกินระยะเวลา 1
ปี บริษัทไม่มีความสัมพันธ์โดยตรงกับลูกค้าที่เป็นเจ้าของสินค้าโดยตรงรายใด
ซึ่งในปัจจุบันลูกค้ากลุ่มนี้จะเป็นกลุ่มลูกค้าที่เป็นกลุ่มลูกค้าร่วมกับบริษัทในเครือ เช่น โอสถสภา,
กลุ่มบริษัท สามารถ, ธนาคารอาคารสงเคราะห์, บมจ. ปตท., บุญรอดเทรดดิ้ง, กสท
โทรคมนาคม, การไฟฟ้าส่วนภูมิภาค, โรงงานยาสูบ เป็นต้น

ทั้งนี้แผนในการดำเนินการในปัจจุบัน บริษัทดำเนินการควบคู่ไปทั้งกลุ่มลูกค้าบริษัทตัวแทนโฆษณา และ
กลุ่มลูกค้าที่เป็นเจ้าของสินค้า เพื่อให้การดำเนินงานด้านการขายมีประสิทธิภาพมากขึ้น

  ภาวะการแข่งขัน

การแข่งขัน

การแข่งขันในธุรกิจสื่อโฆษณาทางโทรทัศน์เป็นการแข่งขันแบบเสรี
ผู้ลงโฆษณาสามารถเลือกใช้บริการได้ตามความต้องการของตน
ทำให้บริษัทที่ทำรายการทางโทรทัศน์เกิดการแข่งขันกันมากขึ้น
เพื่อให้สามารถตอบสนองความต้องการของลูกค้าได้อย่างสูงสุด
โดยการที่จะประสบความสำเร็จในธุรกิจต้องมีองค์ประกอบดังนี้

-   มีบุคลากรที่มีคุณภาพ มีความเชี่ยวชาญในทั้งทางด้านการผลิตรายการ
    และการวางแผนการตลาด

-   รายการต้องมีความคิดสร้างสรรค์ สามารถเข้าถึงผู้ชมเป้าหมายได้มาก

-   สามารถให้บริการได้อย่างครบวงจร มีสื่อโฆษณาอื่นสนับสนุน
    มีการบริหารสื่อโฆษณาอย่างมีประสิทธิภาพสูงสุด
    โดยเข้าถึงผู้ชมรายการได้มากตรงตามวัตถุประสงค์ของลูกค้าที่ใช้บริการ

  คู่แข่งขัน

ผู้ประกอบกิจการสื่อบันเทิงทางโทรทัศน์ ปัจจุบันมีเป็นจำนวนมาก
แต่ยังไม่มีผู้ประกอบการรายใดที่ดำเนินธุรกิจเหมือนกับบริษัท ทีวีฟอรัม จำกัด โดยตรง
อย่างไรก็ตามอาจจำแนกผู้ประกอบการตามลักษณะรายการทางโทรทัศน์ ได้ดังนี้คือ

ผู้ผลิตรายการกีฬา และบริหารการตลาดบริหารสื่อโฆษณาทางการตลาดทางโทรทัศน์

1.  บริษัท ทรู วิชั่นส์ จำกัด (มหาชน)

2.  บริษัท สยามสปอร์ต ซินดิเคท จำกัด (มหาชน)

3.  บริษัท ทศภาค จำกัด

4.  ผู้ผลิตรายการกีฬาทั่วไป

  ผู้ผลิตรายการสนทนาสด และบริหารการตลาดบริหารสื่อโฆษณาทางการตลาด

  สถานีโทรทัศน์ทุกช่อง ที่มีรายการข่าว เช่น ช่อง 3 ช่อง 5 ช่อง 7 ช่อง 9 ITV และ Nation
  Channel (TTV)

สถานภาพและศักยภาพในการแข่งขัน

บริษัทฯ มีศักยภาพที่ดีในด้านการให้บริการเนื่องจากได้รับการสนับสนุนทางด้านสื่อต่างๆ
จากกลุ่มบริษัท เช่น สื่อโทรทัศน์ สื่อวิทยุ สื่อเทคโนโลยี เป็นต้น
ทำให้ลูกค้าได้รับบริการครอบคลุมทุกสื่อ มากกว่าคู่แข่งขันรายอื่น นอกจากนี้แล้ว
บริษัทเป็นผู้บริหารการตลาดและสื่อโฆษณาในรายการหลายประเภทเช่น รายการกีฬา รายการข่าว
และรายการสาระบันเทิง เป็นที่ยอมรับกันในวงการการจัดรายการทางโทรทัศน์
ส่งผลให้สามารถเพิ่มสัดส่วนลูกค้าที่ใช้บริการอย่างต่อเนื่อง

  การจัดหาผลิตภัณฑ์หรือบริการ

1)  บริหารการตลาดและสื่อโฆษณา คือ รายการโทรทัศน์ต่างๆ ที่ บริษัท
    ได้เข้าร่วมวางแผนการตลาดกับเจ้าของรายการในการวางแผนการตลาดและทำการขายเวลาโฆษณาให้รายการดังกล่าว
    ได้แก่ รายการ “กรองสถานการณ์”
    โดยได้รับรายได้จากผู้สนับสนุนรายการและการขายเวลาโฆษณา
    โดยแบ่งรายได้ให้เจ้าของรายการตามข้อตกลงที่ทำขึ้นกับเจ้าของรายการแต่ละราย

นอกจากรายได้จากการจำหน่ายโฆษณาของรายการต่างๆ ตามรายละเอียดข้างต้นแล้ว
ทางบริษัทได้วางแผนการในการดำเนินธุรกิจในอนาคตเพิ่มเติม
โดยเฉพาะอย่างยิ่งการขยายสายงานของธุรกิจเพื่อให้มีแหล่งรายได้จากการดำเนินการให้สูงขึ้น
ซึ่งในปีที่ผ่านมาบริษัทฯ ได้เริ่มดำเนินการให้บริการวางแผนสื่อให้แก่ลูกค้า ทั้งนี้บริษัทฯ
ได้ดำเนินการเป็นที่ปรึกษา และวางแผนสื่อประชาสัมพันธ์ร่วมกับลูกค้า
โดยเน้นประสิทธิภาพของการประชาสัมพันธ์ของลูกค้าเป็นหลัก
ในขณะเดียวกันได้อาศัยจุดแข็งของสื่อภายในกลุ่มบริษัทฯ ในการนำเสนอให้แก่ลูกค้า
ทำให้เป็นการมีการใช้สื่อภายในอย่างมีประสิทธิภาพมากขึ้น

ในปี 2549 บริษัทดำเนินการขยายสายงานธุรกิจประเภทผลิตรายการให้สูงขึ้น
ทั้งนี้เพื่อเป็นการเพิ่มรายได้และลดภาระในส่วนของค่าเสื่อมของอุปกรณ์ทางเทคนิคที่บริษัทได้ลงทุนไปก่อนหน้านี้
นอกจากนี้แล้วบริษัทได้ดำเนินการพัฒนารูปแบบของบริการด้านสื่อโทรทัศน์ให้ครอบคลุมมากยิ่งขึ้นอีกด้วย

3.3 บริษัท ดรีม มีเดีย จำกัด

ดำเนินธุรกิจเกี่ยวกับข่าวสาร ซึ่งถ่ายทอดผ่านสื่อประเภทต่าง ๆ ได้แก่ สื่อโทรทัศน์, สื่อวิทยุ
และสื่อเทคโนโลยี เช่น โทรศัพท์เคลื่อนที่ โดยมุ่งเน้นเป็นบริษัทชั้นนำด้านข้อมูลข่าวสาร
ด้วยเครือข่ายข่าวที่ครบวงจรมากที่สุด เพื่อตอบสนองทุกกลุ่มเป้าหมายทุกรูปแบบของการบริโภคข่าว
และเพื่อนำข้อมูลข่าวสารมาใช้ดำเนินการด้านการตลาดและประชาสัมพันธ์เชิงรุกในการสนับสนุนกิจกรรมต่างๆ
ทั้งภาครัฐและเอกชน

ในระหว่างปี 2549 บริษัท ดรีม มีเดีย จำกัด ได้ทำการขายสิทธิในเครื่องหมายการค้า
“หนังสือพิมพ์รายวัน ทันหุ้น” ให้แก่บรรณาธิการบริหาร หนังสือพิมพ์รายวัน ทันหุ้น
เพื่อเป็นการลดต้นทุนในการดำเนินงาน

  ลักษณะผลิตภัณฑ์หรือบริการ

  กลุ่มที่ 1 ธุรกิจสื่อโทรทัศน์

+--------------+----------+----------------------------+--------------+
| รายการ       | สัญญลักษณ์  | รูปแบบการนำเสนอ             | รายละเอียด    |
|              |          |                            |              |
|              | ประ      |                            |              |
|              | จำรายการ |                            |              |
+--------------+----------+----------------------------+--------------+
| 1. ทันข่าวเช้านี้ | []       | รายการข่าวภาคเช้า ในรูปแบบ    | ช่อง 11       |
|              |          | Morning Talk               |              |
|              |          | ตอบรับความทันสมัย             | วันจันทร์-ศุกร์   |
|              |          | พร้อมนำเสนอข่าวด่วน ข่าวเด่น    |              |
|              |          | และประเด็นข่าว               | เวลา         |
|              |          | ในมุมมองที่หลากหลายแ          | 06:00-08:00  |
|              |          | ละมีทิศทางอย่างต่อเนื่องตลอดทั้งวัน | น.           |
+--------------+----------+----------------------------+--------------+
| 2.           | []       | รายงานข่าวต้นชั่วโมง           | ช่อง 11       |
| ทันข่าวต้นชั่วโมง |          | ด้วยการนำเสนอที่แตกต่าง        |              |
|              |          | โดยการแบ                   | วันจันทร์-อาทิตย์ |
|              |          | ่งหัวข้อข่าวในแต่ละช่วงอย่างชัดเจน |              |
|              |          | เพื่อกลุ่มเป้าหมายที่สนใจแต่ละเรื่อง | วันละ 7       |
|              |          |                            | ช่วงเวลา      |
+--------------+----------+----------------------------+--------------+
| 3.           | []       | เกาะติดกระแสข่าวเด่น          | ช่อง 11       |
| เที่ยงวันทันข่าว  |          | แล                         |              |
|              |          | ะประเด็นข่าวในมุมมองที่หลากหลาย | วันจันทร์-อาทิตย์ |
|              |          | และแตกต่าง                  |              |
|              |          | พร้อมนำเสนอรายงานพิเศษ       | เวลา         |
|              |          | และสัมภาษณ์แบ                | 12:00-13:00  |
|              |          | บเจาะลึกบุคคลในข่าวที่เกี่ยวข้องใน | น.           |
|              |          | แต่ละวัน                     |              |
+--------------+----------+----------------------------+--------------+
| 4. วิพากษ์หุ้น   | []       | นำเสน                      | ช่อง 9        |
|              |          | อและติดตามการซื้อขายของตลาดหุ้น | โมเดิร์นไนน์    |
|              |          | โดยจับประเด็นร้อนในแต่ละวัน     |              |
|              |          | มาส                        | วันจันทร์-ศุกร์   |
|              |          | นทนากับผู้เกี่ยวข้องกันในรายการสด |              |
|              |          | ชี้ให้เ                       | เวลา         |
|              |          | ห็นทั้งประเด็นและข้อมูลอย่างชัดแจ้ง | 13:30-14:00  |
|              |          |                            | น.           |
+--------------+----------+----------------------------+--------------+

  กลุ่มที่ 2 ธุรกิจสื่อวิทยุ

+--------------+----------+----------------------------+---------------+
| รายการ       | สัญญลักษณ์  | รูปแบบการนำเสนอ             | รายละเอียด     |
+--------------+----------+----------------------------+---------------+
| 1.           | []       | รายการข่าวต้นชั่วโมง           | ระบบ FM 80    |
| ข่าวต้นชั่วโมง   |          | เน้นการรายงานข่าวด่วนที่เกิดขึ้น   | สถานี          |
|              |          | พร้อมติดตามควา               |               |
|              |          | มเคลื่อนไหวข่าวสำคัญต่างๆที่เกิดขึ้น | ระบบ AM 44    |
|              |          | อย่างต่อเนื่องทั้งในและต่างประเทศ | สถานี          |
|              |          |                            |               |
|              |          |                            | ความยาว 8 นาที |
+--------------+----------+----------------------------+---------------+
| 2.           | []       | รายการวิทยุข่าว สาระ บันเทิง    | ระบบ FM ความถี่ |
| วิสดอมเรดิโอ** |          | ในรูปแบบ News & Talk        | 105.0 MHz.    |
|              |          | มุ่งเน้นให                    |               |
| FM 105.0     |          | ้เกิดความกระจ่างในทุกประเด็นข่าว | ทุกวันจันทร์ –    |
| MHz.         |          | ก่อให้เกิด                    | วันอาทิตย์       |
|              |          | ภูมิปัญญาเพื่อพัฒนา              |               |
| “ค           |          | คุณภาพชีวิตของประชาชนในทุกๆด้าน | ตลอด 24 ชั่วโมง |
| ลื่นแห่งภูมิปัญญา” |          |                            |               |
+--------------+----------+----------------------------+---------------+

**หมายเหตุ : ดำเนินการออกอากาศตั้งแต่ 1 กุมภาพันธ์ พ.ศ. 2549

  กลุ่มที่ 3 ธุรกิจสื่อเทคโนโลยี

  -------------- ----------- ----------------------------- ---------------
  รายการ         สัญญลักษณ์     รูปแบบการนำเสนอ                รายละเอียด

  1. สมาร์ทนิวส์    []          บริการรายงานข่าวบนมือถือ ผ่านระบบ  วันละ 8-10
                             SMS ทั้งภาษาไทยและภาษาอังกฤษ     ข้อความ
  -------------- ----------- ----------------------------- ---------------

การตลาดและภาวะการแข่งขัน

นโยบายการตลาดและกลยุทธ์ทางการตลาด

-   กลยุทธ์ด้านราคา

บริษัทฯ จะทำการเสนอการขายในรูปแบบ Multimedia Package
โดยเสนอขายสื่อทุกประเภททั้งสื่อโทรทัศน์ สื่อวิทยุ และสื่ออิเล็คโทรนิค
ร่วมกันตามความต้องการของลูกค้า
ซึ่งจะช่วยลดต้นทุนของลูกค้าผู้ใช้บริการได้มากกว่าการโฆษณาแยกสื่อ

การจำหน่ายและช่องทางการจำหน่าย

ลักษณะลูกค้า

สามารถแบ่งลักษณะลูกค้าเป้าหมายได้เป็น 2 กลุ่ม คือ กลุ่มผู้บริโภคข่าวสาร (Audience)
และกลุ่มลูกค้า (Customer)

1. กลุ่มผู้บริโภคข่าวสาร (Audience)

เป็นลูกค้าระดับกลางถึงระดับสูงที่มีความสนใจในข่าวสารส่วนใหญ่มีพื้นฐานการศึกษาระดับปริญญาตรีขึ้นไป

2. กลุ่มลูกค้า (Customer)

บริษัทฯ บริหารการตลาดและสื่อโฆษณาผ่านทีมงานฝ่ายขาย โดยทำการติดต่อกับบริษัทตัวแทนโฆษณา
(Advertising Agency) และเจ้าของสินค้าหรือผลิตภัณฑ์โดยตรง (Direct
Customer)แบ่งออกเป็น 2 กลุ่ม ดังนี้

บริษัทตัวแทนโฆษณา (Advertising Agency) คือ บริษัทที่ทำการจัดซื้อโฆษณาให้กับลูกค้าตนเอง
รวมถึงการรับจ้างบริหารงานโฆษณาให้กับลูกค้าที่เป็นเจ้าของสินค้า บริษัทฯ
ได้สร้างความสัมพันธ์อันดีกับบริษัทตัวแทนโฆษณาต่าง ๆ ทุกราย
และยังคงขยายฐานลูกค้ากลุ่มตัวแทนโฆษณาอย่างต่อเนื่อง

กลุ่มลูกค้าผู้ซื้อโฆษณาโดยตรง (Direct Customer) คือ
ลูกค้าที่เป็นเจ้าของสินค้าหรือบริการและไม่ผ่านตัวแทนโฆษณา
เจ้าของสินค้าบางรายจะเป็นผู้อุปถัมภ์รายการหรือกิจกรรมทางการตลาดของบริษัทฯ
โดยจะมีสัญญาระยะยาว ลูกค้ากลุ่มนี้จะเป็นกลุ่มลูกค้าร่วมกับบริษัทย่อย เช่น
การปิโตรเลียมประเทศไทย (ปตท.), โอสถสภา, กลุ่มบริษัท สามารถ,
ธนาคารอาคารสงเคราะห์, กสท โทรคมนาคม, การไฟฟ้าส่วนภูมิภาค, โรงงานยาสูบ, จีสตีล
เป็นต้น ทั้งนี้ยังรวมถึงหน่วยงานราชการ ซึ่งมีอัตราการใช้จ่ายโฆษณาผ่านสื่อต่าง ๆ
เพิ่มขึ้นอย่างมีนัยสำคัญ ซึ่งถือเป็นจุดที่ได้เปรียบคู่แข่งขัน

  ภาวะการแข่งขัน

การแข่งขัน

เนื่องด้วยการให้บริการข้อมูลข่าวสาร เป็นการตลาดที่มีการแข่งขันสูงและเป็นภาคบังคับในทุกๆสื่อ
ทำให้มีคู่แข่งในตลาดอยู่มาก บริษัทฯ มีการวางระบบบริหารเป็นคอนเทนต์รวม ส่งผลให้บริษัทฯ
สามารถลดค่าใช้จ่ายในการบริหารต้นทุน และเพิ่มประสิทธิภาพในการบริหารมากขึ้น

คู่แข่งขัน

  --------------------------- -------------------------------------------
  หน่วยงาน                     สื่อ

  1. เดอะเนชั่น                 หนังสือพิมพ์, วิทยุ, โทรทัศน์, เคเบิ้ลทีวี

  2. INN                      วิทยุ

  3. GG News                  วิทยุ

  4. ผู้จัดการ                   หนังสือพิมพ์, โทรทัศน์, เคเบิ้ลทีวี

  5. มติชน                     หนังสือพิมพ์, Clipping

  6. สำนักข่าวไทย               วิทยุ, โทรทัศน์ (ช่อง 9)

  7. ศูนย์ข่าวเพื่อประชาชน ช่อง 11  วิทยุ, โทรทัศน์ (ช่อง 11)

  8. ศูนย์ข่าวเพื่อปวงชน กองทัพบก   วิทยุ, โทรทัศน์ (ช่อง 5)

  9. ITV                      โทรทัศน์ (ITV)

  10. ช่อง 3                   โทรทัศน์ (ช่อง 3)

  11. ช่อง 7                   โทรทัศน์ (ช่อง 7)
  --------------------------- -------------------------------------------

สถานภาพและศักยภาพในการแข่งขัน

บริษัทฯ มีศักยภาพที่ดีในด้านการให้บริการเนื่องจากได้รับการสนับสนุนทางด้านสื่อต่างๆ
จากกลุ่มบริษัท เช่น สื่อโทรทัศน์ สื่อวิทยุ สื่อเทคโนโลยี เป็นต้น
ทำให้ลูกค้าได้รับบริการครอบคลุมทุกสื่อ นอกจากนี้แล้ว บริษัทฯ
เป็นผู้บริหารการตลาดและสื่อโฆษณาในรายการหลายประเภท เช่น รายการกีฬา รายการข่าว
และรายการสาระบันเทิง เป็นที่ยอมรับกันในวงการการจัดรายการโทรทัศน์
ส่งผลให้สามารถเพิ่มสัดส่วนลูกค้าที่ใช้บริการอย่างต่อเนื่อง

การจัดหาผลิตภัณฑ์หรือบริการ

บริษัทฯ จัดระบบให้มีศูนย์บริหารและดำเนินการการผลิตข่าวร่วมกันในทุกๆสื่อ
และร่วมดำเนินการผลิตกับพันธมิตรที่มีความชำนาญเฉพาะด้านในการผลิตและจัดจำหน่าย อาทิ
ฝ่ายผลิตข่าวโทรทัศน์ช่อง 11 เป็นต้น โดยบริษัทฯ มุ่งเน้นการตลาดและการขายในภาพรวม

3.4 บริษัท ทราฟฟิกคอร์นเนอร์ เรดิโอ จำกัด

ดำเนินธุรกิจด้านสื่อบันเทิงทางวิทยุ โดยเป็นการให้ความบันเทิงด้านเสียงเพลงและข่าวสาร
สาระต่าง ๆ ที่เป็นประโยชน์ ทางสถานีวิทยุทั้งความถี่ในระบบ เอฟ.เอ็ม.(F.M.) และระบบ
เอ.เอ็ม. (A.M.) ทั่วประเทศ จากที่ผ่านมาบริษัทได้ดำเนินการบริหารคลื่นความถี่รวมทั้งสิ้น 147
สถานี แต่เนื่องจากมีการเปลี่ยนแปลงการดำเนินงานของธุรกิจวิทยุ เช่น
การคืนคลื่นความถี่ให้แก่เจ้าของเดิม ทำให้บริษัทฯ ต้องหยุดการดำเนินธุรกิจวิทยุเป็นการชั่วคราว
ตั้งแต่ปี 2548

3.5 บริษัท รวมโอทอป จำกัด

ต้นปี 2550 บริษัท รวมโอทอป จำกัด มีโครงการจะดำเนินธุรกิจเกี่ยวกับผลิตภัณฑ์สินค้า OTOP
ซึ่งเป็นแนวคิดของ พ.ต.อ. รวมนคร ทับทิมธงไชย (อดีตผู้ถือหุ้นรายใหญ่และกรรมการบริษัท)
แต่เนื่องจากได้มีการเปลี่ยนแปลง ผู้ถือหุ้นรายใหญ่ในปลายเดือนธันวาคม 2549
จึงต้องหยุดการดำเนินธุรกิจของ OTP เป็นการชั่วคราว